open-index/open-wikipedia-markdown huggingface dataset:
திருவெள்ளக்குளம் அண்ணன் பெருமாள் கோயில்

**திருவெள்ளக்குளம்** அல்லது **அண்ணன் கோயில்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம்  சீர்காழியிலிருந்து சுமார் 8 கி.மீ. தொலைவில் சீர்காழி - தரங்கம்பாடிச் சாலையில் அமைந்துள்ளது. திருநாங்கூர் பதினொரு திருப்பதிகளில் இதுவும் ஒன்று.

## பெயர் வரலாறு
திருவெள்ளக்குளம் என்ற சொல் இத்தலத்தின் முன்புறம் அமைந்துள்ள ஸ்வேத புஷ்கரணி தீர்த்தத்தால் உண்டாயிற்று. வடமொழியில் ஸ்வேதம் என்றால் வெண்மை. எனவே ஸ்வேத புஷ்கரணி வெள்ளைக்குளமாகி, வெள்ளக்குளமாயிற்று. திருமங்கையாழ்வார் இத்தலத்து இறைவனை அண்ணா என அழைத்துப் பாடியமையால் இது அண்ணன் கோயில் என்று அழைக்கப்படுகிறது. 

## சிறப்பு
திருமங்கையாழ்வாரால் மட்டும் பத்துப் பாசுரங்களால் மங்களாசாசனம் செய்யப்பட்ட தலம். பிள்ளைப் பெருமாளையங்காரும் இத்தலம் பற்றி பாடியுள்ளார். அழகிய மணவாள மாமுனிக்கு இறைவன் இங்கு காட்சி கொடுத்ததாக நம்பிக்கை. 108 வைணவத் திருத்தலங்களில் திருமலையில் வழங்கப்படும் இறைவனின் அதே பெயர்களால் (ஸ்ரீநிவாசன் - அலர்மேல் மங்கைத் தாயார்) வழங்கப்படும் ஒரே தலம்  இது ஒன்றே ஆகும். திருவேங்கடத்தானுக்கு வெள்ளக்குளத்தான் அண்ணன் என்பது நம்பிக்கையாதலால் திருப்பதிக்கு வேண்டிக் கொண்ட வேண்டுதலை இங்கே செலுத்துவது ஒரு மரபாகவே விளங்கி வருகிறது. எனவே இதனைத் தென்திருப்பதி என்றும் அழைப்பர். திருமங்கையாழ்வார் மணந்த குமுதவல்லியின் அவதாரத் தலமும் நீலன் என்ற பெயரில் படைத்தளபதியாக விளங்கிய திருமங்கையாழ்வாரை ஆழ்வாராக மாற்றிய தலம் இதுவாகும். ஒரு மங்கையால் ஆழ்வாராக மாறினமையால் மங்கையாழ்வாராகி திருமங்கை ஆழ்வாரானார்.

## படத்தொகுப்பு

File:Annan perumal.jpg|உற்சவர்
File:Madava Battachar Annan KOil.jpg|அண்ணன் பெருமாள்
படிமம்:Annan KOil.jpg|கருடசேவை


## மேற்கோள்கள்

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
திருவைகுந்த விண்ணகரம்

**திருவைகுந்த விண்ணகரம்** அல்லது **வைகுந்த விண்ணகரம் ** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூரில் அமைந்துள்ளது. இக்கோயில் திருநாங்கூர் பதினொரு திருப்பதிகளுள் ஒன்று. வைகுண்டமான பரமபதத்தில் சங்கு சக்கரங்களுடன் எழுந்தருளியுள்ள வைகுண்டநாதனே இந்த வைகுந்த விண்ணகரத்தில் உள்ளான் என்பதும் சிவனின் ருத்ர தாண்டவத்தை நிறுத்த பரமபத நாதன் புறப்பட்டு வர அவரைப் பின்பற்றி 10 பெருமாள்களும் இவ்விடம் (திருநாங்கூர்) வந்தனர் என்பதும் தொன்நம்பிக்கை. பரமபதத்தில் இருந்து வந்ததால் அதே தோற்றத்தில் இங்கும் காணப்படுகிறார்.  திருநாங்கூர் பதினொரு திருப்பதிகளின் இறைவர்களும் எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனும் எழுந்தருளுவார்.

## மேற்கோள்கள்

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
திருப்பார்த்தன் பள்ளி

**திருப்பார்த்தன் பள்ளி ** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழிக்கு அருகிலும்  திருவெண்காட்டிலிருந்து சுமார் 2 மைல் தூரத்திலும் அமைந்துள்ளது. திருவெண்காட்டிலிருந்து நடந்தே செல்லலாம்.  திருநாங்கூர் பதினொரு திருப்பதிகளில் இதுவும் ஒன்று. பார்த்தனுக்காக (அர்ஜுனன்) உண்டான கோவிலானதால் பார்த்தன் பள்ளியாயிற்று. பார்த்தனாகிய அர்ஜூனனுக்கு இவ்விடத்து ஒரு கோவில் உண்டு. வருணன் இவ்விடத்து திருமாலைக்குறித்து கடுந்தவமியற்றித் தனக்கு பார்த்தசாரதியாக காட்சியளிக்குமாறு வேண்ட அவ்விதமே நடந்தபடியால் பார்த்தசாரதி பள்ளியென வழங்கிப் பிறகு பார்த்தன் பள்ளியாயிற்றென்பர். திருநாங்கூர் பதினொரு திருப்பதிகளின் இறைவர்களும் இங்கு எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனையும் எடுத்துச் செல்வர்.

## தலவரலாறு
தனியாக யாத்திரை மேற்கொண்ட அர்சுனன் தென்னாட்டில் பூம்புகார் சங்கம முகத்திற்கு நீராட வந்த போது அங்கிருந்த புரசங்காடு எனும் வனப்பகுதியினை அடைந்தார். வனப்பகுதியில் தாகம் எழ, நீர் தேடிச் சென்ற போது அகத்தியர் ஆசிரமம் சேர்ந்து, அவரிடம் தாகம் தீர கமண்டலத்திலிருந்து நீரைப்பருக அளிக்க வேண்ட, அகத்தியரும் தந்தார்.ஆனால் அர்சுனனால் அருந்த இயலாதபடி நீர் மறையவே வருந்தி காரணம் வேண்ட, அகத்தியரும் ஞானதிருஷ்டி மூலம் காரணத்தைக் கண்டு தெரிவித்தார். 

பல்வேறு சோதனையிலும் காத்த கண்ணனை நினையாது என்னிடம் நீர் கேட்டது பொறுக்காததால் கண்ணன் செய்த லீலை இது என்று கூற, அர்சுனன், கண்ணனை நினைத்து வேண்ட, அங்கு தரிசனம் தந்த கண்ணன், அர்சுனனின் கத்தியால் பூமியை கீறச்சொல்ல, அதிலிருந்து நீர் வந்தது. அத்தீர்த்த நீரைப் பருகி தாகம் தீர்ந்தான் அர்சுனன். 

அகத்தியரின் வேண்டுகோளுக்கிணங்க அங்கேயே கண்ணன் தங்கிவிட்ட தலம் பார்த்தன்பள்ளி என்றாயிற்று.

## சங்க காலத்தில்
ஆடி அமாவாசை தினத்தில் பூம்புகார் காவிரி சங்கமத்திற்கு எழுந்தருளச் செல்லும் போது அவ்விழாவை சோழ மன்னர்களே முன்னிற்று தீர்த்தவாரி உற்சவத்தை சிறப்பாக நடத்தியது பற்றிய குறிப்பு அடையாறு தமிழாராய்ச்சி நிறுவனம் (International Institute of Tamil Studies) வெளியிட்டுள்ள ’சங்க கால வரலாறு’ நூலில் விவரிக்கப்பட்டுள்ளது.

## சிதிலமடைதல்
இத்திருக்கோயில் மிகவும் பழுதுபட்டதால், புனர்நிர்மாணக்குழு அமைக்கப்பட்டு சீரமைப்பு முயற்சிகள் நடைபெற்று வருகின்றன. சீரமைக்க சுமார் ஒரு கோடி ரூபாய் தேவைப்படும் எனக் கணக்கிடப்பட்டுள்ளது.

## அமைவிடம்
சீர்காழியிலிருந்து 15 கி.மீ தூரத்திலும் திருவெண்காட்டிலிருந்து 4 கி.மீ தொலைவிலும் திருப்பார்த்தன்பள்ளி அமைந்துள்ளது.

## மேற்கோள்கள்

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
பன்னாட்டுக் குடும்ப நாள்

**பன்னாட்டுக் குடும்ப நாள்** அல்லது **உலகக் குடும்ப நாள்** (*International Day of Families*) என்பது ஆண்டுதோறும் மே 15 ஆம் நாள் கொண்டாடப்படும் நிகழ்வாகும். 1993 ஆம் ஆண்டில் ஐக்கிய நாடுகள் பொதுச் சபை இதற்கான தீர்மானத்தை (A/RES/47/237) உலகெங்கிலும் உள்ள குடும்பங்களின் சிறந்த வாழ்க்கைத் தரத்தையும், சமூக முன்னேற்றத்தையும் ஊக்குவிப்பதற்கான அமைப்பின் உறுதியை வெளிப்படுத்தும் முகமாக நிறைவேற்றியது. குடும்பங்கள் தொடர்பான பிரச்சினைகள் குறித்த விழிப்புணர்வை ஊக்குவிக்கவும், குடும்பங்களைப் பாதிக்கும் சமூக, பொருளாதார மற்றும் புள்ளிவிவர செயல்முறைகள் குறித்த அறிவை அதிகரிக்கவும் இப்பன்னாட்டு நாள் ஒரு வாய்ப்பை வழங்குகிறது. 1994 ஆம் ஆண்டில் ஐக்கிய நாடுகள் சபை பன்னாட்டுக் குடும்ப தினத்தை அதிகாரப்பூர்வமாக அறிவித்தது.

## கருப்பொருட்கள்
ஒவ்வோர் ஆண்டும், ஐ.நா. பொதுச்செயலாளர் குறிப்பிட்ட, பொருந்தக்கூடிய குறிக்கோளை அறிவிக்கிறார்.

* 2021 - "குடும்பங்களும் புதிய தொழிநுட்பங்களும்"
* 2020 - “அபிவிருத்தியில் குடும்பங்கள்: கோபனாவன், பெய்ஜிங் + 25”
* 2019 - "குடும்பங்களும் காலநிலை நடவடிக்கைகளும்: வ.வ.குவில் கவனம் 13"
* 2018 - "குடும்பங்களும் சமூகங்களும்"
* 2017 - "குடும்பங்கள், கல்வி, நல்வாழ்வு"
* 2016 - "குடும்பங்கள், ஆரோக்கியமான வாழ்க்கை, நிலையான எதிர்காலம்"
* 2015 - "பொறுப்பான ஆண்கள்? - பாலினச் சமனிலை, குழந்தைகளின் உரிமைகள்"

## மேற்கோள்கள்

## வெளி இணைப்புகள்
* 

பகுப்பு:மே சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
பகுப்பு:குடும்பம்
பீப்புள்ஸ் டெய்லி

**பீப்புள்ஸ் டெய்லி** என்பது சீன மக்கள் குடியரசில் வெளியாகும் செய்தித்தாள்களுள் ஒன்று. சீன கம்யூனிசக் கட்சியின் முதன்மை உறுப்பாக செயல்படுகிறது. உலகளவில் இதன் வெளியீட்டு எண்ணிக்கை 3 - 4 மில்லியன் இருக்கக் கூடும். இதன் முதன்மை பதிப்பு சீன மொழியில் வெளியாகிறது., இது ஆங்கிலம், சப்பானியம், பிரெஞ்சு, எசுப்பானியம், உருசியம், அரபி மொழி, கொரியம் ஆகிய மொழிகளிலும் வெளியாகிறது. ஜைக் என்ற தேடுபொறியையும் இது நிறுவியுள்ளது.

## இணைப்புகள்
* தளம் (சீன மொழியில்)
** தளம் (ஆங்கிலத்தில்)

## மேற்கோள்கள்

பகுப்பு:பன்மொழி
பகுப்பு:இதழ்கள்
பகுப்பு:சீனா
கொகினேனி ரங்க நாயுகுலு

thumb|கொகினேனி ரங்க நாயுகுலு
**கொகினேனி ரங்க நாயகுலு** (என். ஜி. ரங்கா நவம்பர் 7, 1900—சூன் 9, 1995) என்பவர் இந்திய விடுதலைப் போராட்ட வீரரும் நாடாளுமன்ற உறுப்பினரும் ஆவார். இந்திய விவசாயிகள் இயக்கத்திலும் முக்கியப் பங்காற்றினார்.  அறுபதாண்டுகளாகத் தொடர்ந்து நாடாளுமன்ற உறுப்பினராகப் பணி ஆற்றிய காரணத்தால் கின்னஸ் புத்தகத்தில் இவர் பெயர் இடம் பெற்றது.

## இளமைக் காலம்
ஆந்திரப் பிரதேசம் குண்டூர் மாவட்டத்தில் உள்ள நிடுபிரலு என்னும் சிற்றூரில் விவசாயக் குடும்பத்தில் பிறந்தார். தொடக்கக் கல்வியைத்
தம் சொந்த ஊரிலும் பின்னர் குண்டூரில் ஆந்திர கிறித்தவக் கல்லூரியில் பட்டப்படிப்பையும் கற்று முடித்தார். பிறகு இங்கிலாந்துக்குச் சென்று ஆக்சுபோர்டு பல்கலைக்கழகத்தில் பொருளாதாரத்தில் ஆய்வுப்பட்டம் பெற்றார். இந்தியா திரும்பியதும் சென்னை பச்சையப்பன் கல்லூரியில் பொருளியல் துறைப் பேராசிரியராகப் பணி ஆற்றினார். 1930 ஆம் ஆண்டில் மகாத்மா காந்தி சென்னைக்கு வந்தபோது என்.ஜி. ரங்கா அவரைச் சந்தித்தார். அச்சந்திப்பின் விளைவாக இந்திய விடுதலை உணர்ச்சிப் பெற்றார். சட்டமறுப்பு இயக்கம் போன்ற போராட்டங்களில் கலந்து கொண்டார்.

## உழவர்கள் போராட்டம்
1933 ஆம் ஆண்டில் ஆந்திராவில் உழவர்கள் போராட்டத்தைத் தலைமைத் தாங்கி நடத்தினார். இந்திய விடுதலைப் போராட்டத்துடன்
விவசாயிகள் உரிமைகளுக்காகவும் அனைத்திந்திய அளவில் போராடினார். பன்னாட்டுத் தொழிலாளர் கழகம், உணவு மற்றும் வேளாண்மைக் கழகம் ஆகியவற்றின் மாநாட்டில் இந்தியாவின் பிரதிநிதியாக கலந்து கொண்டார்.

## அரசியல்

## விருதுகளும் சிறப்புகளும்
என்.ஜி. ரங்காவுக்கு 1991 ஆம் ஆண்டில் பத்ம விபூசண்  விருது வழங்கப்பட்டது. 2001 இல் இவருடைய உருவம் பொறிக்கப்பட்ட அஞ்சல்தலை வெளியிடப்பட்டது. இவர் பெயரில் விவசாயத்துக்கான விருது ஒன்று புதியதாக நிறுவப்பட்டது. மேலும் குண்டூரில் உள்ள வேளாண் பல்கலைக்கழகத்திற்கு இவர் பெயர் சூட்டப்பட்டு கவுரவித்தார்கள்.

## மேற்கோள்
http://www.gandhitopia.org/profiles/blogs/professor-n-g-ranga-a-great 

பகுப்பு:1900 பிறப்புகள்
பகுப்பு:1995 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:காந்தியவாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:குண்டூர் மாவட்ட நபர்கள்
ஸ்டான்லி பூங்கா, வான்கூவர்

**ஸ்டான்லி பூங்கா** (*Stanley Park*) கனடாவில் வான்கூவர் நகரில் உள்ள ஒரு பூங்கா. இது உலகின் மிகப் பிரபலமான பூங்காக்களில் ஒன்றாகும். ஸ்டான்லி பார்க் ஆண்டு முழுவதும் பச்சை இலைகள் கொண்ட பாலைவனச் சோலையாகத் திகழ்கிறது. இது 405 எக்டேர் பரப்பளவு கொண்ட பூங்காவாகும். ஸ்டான்லி பார்க்கில் “இழந்த குளம்” மற்றும் “பீவர் ஏரி” போன்ற பல அடையாளங்கள் உள்ளன. பூங்கா உள்ளே “ஸ்டான்லி பார்க் விண்கலம்” மூலம் பயணிக்க முடியும். பூங்காவின் உள்ளே தொடருந்துகள், விளையாட்டு மைதானங்கள், மற்றும் முழுக் குடும்பத்துடன் ரசிக்கக் கூடிய  பல இடங்கள் உள்ளன. ஸ்டான்லி பார்க்கில் உள்ள “மால்கின் பௌல்” என்ற இடத்தில் இசை நிகழ்ச்சிகள் மற்றும் பல கலாச்சார நிகழ்வுகள் நடைபெறும். ஸ்டான்லி பார்க்கில் கண்கவர் கடற்கரைகள் உள்ளன. ஸ்டான்லி பார்க் செல்ல நுழைவு கட்டணம் ஏதும் கிடையாது. இருப்பினும் அங்கு உள்ள மீன் தொட்டி (Aquarium) பார்க்க  நுழைவுக் கட்டணம் உண்டு.

## மேற்கோள்கள்

பகுப்பு:கனடியப் பூங்காக்கள்
பகுப்பு:பிரிட்டிசு கொலம்பியா
அன் விகுதி முறைமை

**அன் விகுதி முறைமை** என்பது பிராமி எழுத்துமுறை கல்வெட்டுகளின் மொழி தமிழில் எழுதப்பட்டதா என கண்டறியும் முறையாகும். பெரும்பாலும் பிராகிருத மொழிகளின் பிராமி எழுத்துக்களும் தமிழி எழுத்துக்களும் வடிவளவில் பெருமளவு ஒத்துப் போவதால் இந்தியாவிலும் இலங்கையிலும் கிடைக்கும் கல்வெட்டுகளில் உள்ள எழுத்துக்கள் தமிழா பிராகிருதமா என்று அறிவதில் இடர் நேரும். அப்போது அதில் காணப்படும் நபரின் பெயர் ஏதாவது *அன்* என விகுதியை கொண்டு முடிந்திருந்தால் அதை தமிழி எழுத்துக்கள் என எளிதாக அடையாளம் காணுவர் தமிழ் ஆய்வாளர்கள்.

## மேற்கோள்களும் குறிப்புகளும்


பகுப்பு:தமிழ் பிராமிக் கல்வெட்டுகள்
பகுப்பு:தமிழர் வரலாற்றைக் கணிக்க உதவும் முறைமைகள்
திருப்புமுனை

**திருப்புமுனை**  என்னும் இதழ் தமிழ் நாட்டின் சென்னை நகரில் இருந்து வெளிவரும் திங்கள் இதழ்  ஆகும்.  இவ்விதழ் ஜா. பிரிசில்லா பாண்டியன் என்பவரால் 2013 மே 1 ஆம் நாள் வெளியிடப்பட்டது.

## ஆசிரியர் குழு
இவ்விதழிற்கு ஜா. பிரிசில்லா பாண்டியன் ஆசிரியராகவும் வெளியிடுபவராகவும் இருக்கிறார். நெல்லை சா. அசரியா இணை ஆசிரியராகவும் ச. சுதாகர் துணை ஆசிரியராகவும் ச. மோகன் சிறப்பாசிரியராகவும் பணியாற்றுகின்றனர்.

## உள்ளடக்கம்
### முதல் இதழ் (மே - 2013)
* மேதினி போற்றும் "மே" தினம் - ஆசிரியர்
* மூன்றாவது அணிக்கு முன்னோட்டமா? - சாம்சன்
* "நோ லக்"
* பெண்கள் மீது ஆண்மையின் வக்கிரம் - யரலவழள
* கூடங்குளம் : ஒரு நெருப்பின் போராட்டம் - மருத நிலன்
* இனத்துரோகி வருகிறான் ஈழத் தமிழர்களே எச்சரிக்கை!
* தமிழா! விழித்துக்கொள் - சா. அசரியா
* தமிழக மாணவர் போராட்டங்கள் உணர்த்தும் உண்மைகள் - கவிதா
* சிதம்பரமே நடுங்கலாமா?
* கசிகின்றது வாயு கதறுகின்றனர் மக்கள்  காதுகேளா நிலையில் அரசுகள் - சண்முக சுதாகர்
* பூமியைக் காப்போம் வாரீர்! - வி. சா. அலெகஷாண்டர்
* விவசாயிகளின் தற்கொலைக்குக் காரணம் என்ன? - சு. கண்ணையன்,
* என்ன நடக்குது இங்கே?
* இனி - தெற்கத்தியான்
* கடல் சீறலாம்! கட்சி சீறலாமா? - நேசன்
* சூன் 25 -ல் கோட்டை நோக்கி கோரிக்கைப் பேரணி
* கஞ்சித்தொட்டித் திறக்கலாமே!
* வரலாற்று அரசியல் - ச. மோகன்
* ஈரம் காயாது - கவினரசு
* இயற்கை உணவில் வைத்தியம்

## சான்றடைவு


பகுப்பு:தமிழ்நாட்டுத் தமிழ் இதழ்கள்
இதழ்கள்
பகுப்பு:இதழ்கள்
பரப்பலாறு அணை

திண்டுக்கல் மாவட்டத்தில் மேற்குத் தொடர்ச்சி மலையின் ஒரு பகுதியில் ஒட்டன்சத்திரத்திலிருந்து பாச்சலூர் செல்லும் மலைப் பாதையில் வடகாடு என்ற கிராமத்திற்கு முன்பாக தமுக்குப் பாறைக்கும், தட்டைப்பாறைக்கும் இடையே பரப்பலாறு அணை சுமார் 81.08 மீட்டர் நீளத்தில் கட்டப்பட்டுள்ளது. வடகாடு, சிறுவாட்டுக்காடு, பாச்சலூர், பன்றிமலை ஆகிய பகுதியில் உள்ள சிறு ஓடைகள், பெத்தானியாபுரம் அருகே சிறு ஆறாக மாறி பரப்பலாறு அணைக்கு வருகின்றன. 

## அணையின் அமைப்பு
பரப்பலாறு அணை 1971க்கு முன்பு கட்டப்பட்ட தடுப்பு அணையிலிருந்து சுமார் 1373 ஏக்கர் மட்டுமே நீர் ஆதாரம் பெற்று வேளாண்மை செய்யப்பட்டது. நீர் உபரியை முறையாக பயன்படுத்திட தமிழக அரசு சுமார் 10.40 லட்சம் செலவில் சுமார் 2500 ஏக்கர் நிலம் வேளாண்மை செய்யத்தக்க வகையில் 1971ல் தொடங்கப்பட்டு 1974ல் முடிக்கப்பட்டது. அணை முழுவதும் கருங்கற்களால் கட்டப்பட்டுள்ளது. அணையின் மொத்த நீரின் கொள்ளளவு உயரம் 27.44 மீட்டர்

## மேற்கோள்கள்

## ஆதாரங்கள்
*http://india-wris.nrsc.gov.in/wrpinfo/index.php?title=Parapp

பகுப்பு:திண்டுக்கல் மாவட்டத்திலுள்ள அணைகள்
தொளசம்பட்டி

**தொளசம்பட்டி** (Tholasampatti) இது தமிழ்நாட்டின், சேலம் மாவட்டம், ஓமலூர் வட்டத்திலுள்ள வருவாய் கிராமம் ஆகும்.. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, தொளசம்பட்டியில் 4151 மக்கள் வசிக்கின்றார்கள். பாலின விகிதம் 852. எழுத்தறிவு பெற்றவர்கள் 2306 பேர். இதில் 1384 பேர் ஆண்கள்; 922 பேர் பெண்கள். எழுத்தறிவு பெற்றுள்ளோர் சதவீதம் 63.67. ஆறு வயதுக்குட்பட்டோர் 14.61 சதவீதம் ஆவர்.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
மரண வரி

**மரண வரி** (*Marâla* அல்லது *Maral*) அல்லது **இறப்பு வரி** என்பது போர்த்துக்கேயர் இலங்கையை ஆண்ட காலத்தில் இருந்த வரி முறையாகும். போர்த்துக்கேயரின் ஆட்சிக்குட்பட்ட இலங்கையின் கரையோரப்பிரதேசத்தில் வாழ்ந்த ஒருவர் இறந்தாராயின் அவரது சொத்துக்கள் போர்த்துக்கேயருக்கு சேர வேண்டும் என்பதே இவ்வரியாகும். இறப்பின் பின்னர் இறந்தவருக்கு ஆண் வாரிசு இருந்தால், மூன்றில் ஒரு பங்கு அரசுக்கு சென்றடையும், ஆண் வாரிசு எவரும் இல்லை எனில் சொத்து முழுவதும் அரசுக்குச் சென்றடையும். இந்த வரி காரணமாக மக்கள் பெரும் துன்பத்திற்கு உள்ளானார்கள். போர்த்துக்கேயர் தமது சமயமான கிறிஸ்தவத்தை பரப்பும் முகமாக கிறிஸ்தவ சமயத்திற்கு மாறுவோருக்கு இவ்வரி விலக்கு அளித்தனர். இதன் காரணமாக பல இலங்கை மக்கள் மதம் மாறினர்.

கண்டி இராச்சியத்தில் இவ்வரியில் இருந்து பெண்களுக்கு விலக்களிக்கப்பட்டது. இங்கு இவ்வரி 18ம் நூற்றாண்டின் மத்தியில் முற்றாக ஒழிக்கப்பட்டது. ஆனாலும், கண்டியின் கடைசி அரசர் விக்கிரம ராஜசிங்கன் (1798-1815) இவ்வரியை மீண்டும் மிகக் கடுமையான முறையில் அறிமுகப்படுத்தினார்.

## உசாத்துணை

பகுப்பு:போர்த்துக்கேய இலங்கை
பகுப்பு:இலங்கையில் சட்டம்
பகுப்பு:வரிவிதிப்பு
வடகாடு (ஒட்டன்சத்திரம் வட்டம்)

**வடகாடு** (VADAKADU) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஒட்டன்சத்திரம் வட்டம், ஒட்டன்சத்திரம் ஊராட்சி ஒன்றியத்தில் இருக்கும் ஒரு மலைக் கிராமம்(ஊர்). ஒட்டன்சத்திரம் வருவாய் வட்டத்தின் 59 வருவாய் (கிராம எண்:59)கிராமம் ஆகும். இங்கு மலைத் தோட்டப் பயிர்களான பீன்ஸ், அவரை, சோளம், காலிபிளவர், மிளகாய், தக்காளி, கத்தரிக்காய், எலுமிச்சை, மாங்காய், தேங்காய், வாழைப்பழம், பூசணி, நார்த்தங்காய், பூண்டு,முள்ளங்கி, பீட்ரூட், உருளைக் கிழங்கு விளைகின்றன. 

## அமைவிடம்
ஒட்டன்சத்திரத்திலிருந்து பாச்சலூர் செல்லும் மலைப்பாதையில் ஒட்டன்சத்திரத்திலிருந்து சுமார் 7 கி.மீ.தூரத்தில் அமைந்து உள்ளது.கடல் மட்டத்திலிருந்து 1550மீட்டர் உயரத்தில் உள்ளது. இந்த கிராமத்திலிருந்து சுமார் ஒரு 7கி.மீ தூரத்தில் பரப்பலாறு அணை அமைந்துள்ளது.

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
அன்னக் குழியும் வைகையையும் அழைத்த படலம்

**அன்னக் குழியும் வைகையையும் அழைத்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற எட்டாவது படலமாகும்.

## படலச் சுருக்கம்

இப்படலம் குண்டோதரனுக்கு அன்னமிட்ட படலத்தின் தொடர்ச்சியாக வருகிறது. இப்படலத்தில் மீனாட்சி சுந்தரேஸ்வரர் திருமண விருந்தினை குண்டோதரன் உண்டும் பசியடங்காமல் தவித்ததை தொடர்ந்து, சிவபெருமான் அன்னக்குழியை உண்டாக்கி பசிதீர்த்தமையும், கங்கையை வைகை நதியாக பெருக்கெடுக்கச் செய்து குண்டோதரனின் தாகம் தீர்த்தமையும் இடம்பெற்றுள்ளது. 

## காண்க
* மீனாட்சி திருக்கோவில்
* பூத கணம்

## ஆதாரங்கள்


பகுப்பு:திருவிளையாடல்கள்
லூயிஸ் ஹாம்மெட்

**லூயிஸ் பிளாக் ஹாம்மெட்** (Louis Plack Hammett: ஏப்ரல் 7, 1894 &ndash; பிப்ரவரி 9, 1987)) ஐக்கிய அமெரிக்க வேதியியலாளர். ஹாம்மேட் சமன்பாட்டிற்காக அறியப்படுபவர். கரிம வேதியியலில் ஒருங்கிணைந்த பகுப்பாய்வுக்கு அடித்தளம் அமைத்தவர். 1961 இல் 'பிரீஸ்ட்லீ பதக்கம்' பெற்றவர். 'கர்டின்-ஹாம்மெட் விதிகள்'(Curtin–Hammett principle) இவர் பெயரால் வழங்கப்படுகிறது. போர்ட்லாந்து என்ற இடத்தில் தனது இளமையைக் கழித்த இவர் சுவிட்சர்லாந்து மற்றும் ஹார்வார்டு பல்கலைக்கழகத்தில் பயின்றார். தனது முனைவர் பட்ட ஆய்வை கொலம்பியா பல்கலைக்கழகத்தில் மேற்கொண்டார். கரிம வேதியியல் பற்றிய 'ஃபிசிக்கல் ஆர்கானிக் கெமிஸ்ட்ரி' என்ற நூலை எழுதினார்.

## மேற்கோள்கள்


## உசாத்துணை

*Hammond, George S. (1997) *[http://www.iupac.org/publications/pac/1997/pdf/6909x1919.pdf Physical organic chemistry after 50 years: It has changed, but is it still there?]* IUPAC V9. 69, No. 9, pp.&nbsp;1919–1922.
*Westheimer, F. H. (1997) *[http://books.nap.edu/html/biomems/lhammett.html Biographical Memoirs] * V72, pp.&nbsp;136–149.
*Young, Robin V., Sessine, Suzanne (1999) *[http://www.bookrags.com/biography/louis-hammett-woc/ World of Chemistry]* Thomson Gale.

பகுப்பு:அமெரிக்க வேதியியலாளர்கள்
பகுப்பு:1894 பிறப்புகள்
பகுப்பு:1987 இறப்புகள்
பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
நிறை குறைவு

**நிறை குறைவு** (Mass defect) என்பது ஓர் அணுகருவின் நிறைக்கும் கருவிலுள்ள புரோட்டான் மற்றும் நியூட்ரான்களின் தனித்தனி நிறையின் கூட்டுத்தொகைகும் உள்ள மாறுபாடாகும். இந்த குறைபாடு Δm ஆற்றலாக மாறி அணுக்கருத் துகள்களைப் பிணைக்கப் பயன்படுகின்றது. ஆல்பர்ட் ஐன்ஸ்டீனின் E = Δm.c² எனும் சூத்திரத்தால் இந்த தோற்றப்பாட்டை விளக்கலாம். இச் சமன்பாட்டைப் பயன்படுத்தி  பிணைப்பாற்றலின் (Binding energy) அளவைப் பெறலாம். 

## வெளி இணைப்புகள்
* நிறை குறைவு பற்றிய யூடியூப் காணொளி

பகுப்பு:அணு இயற்பியல்
ஒலிம்பிக் சின்னங்கள்

**ஒலிம்பிக் சின்னங்கள் ** (*Olympic symbols*) என்று ஒலிம்பிக் விளையாட்டுக்களை விளம்பரப்படுத்த பன்னாட்டு ஒலிம்பிக் குழு பயன்படுத்தும்   கொடிகள், பிற சின்னங்கள் அழைக்கப்படுகின்றன. இவற்றில் சில, ஒலிம்பிக் தீச்சுடர், நற்பேறு சின்னங்கள் அல்லது முகடிகள் மற்றும் கருத்தாக்கம் குறிப்பிட்ட போட்டிக் காலத்தில் மட்டுமே  புழக்கத்தில் இருக்கும்.  கொடிகள் போன்ற  மற்ற பிற ஆண்டு முழுமையும் காணக்கூடியதாயிருக்கும்.

## ஒலிம்பிக் வளையங்கள்

## ஒலிம்பிக் கொடி

## ஒலிம்பிக் தீச்சுடரும் தொடர் ஓட்டமும்

## பதக்கங்கள்

## மேற்கோள்கள்

பகுப்பு:ஒலிம்பிக் சின்னங்கள்
பிரான்சிஸ்கோ மரியா கிரிமால்டி

**பிரான்சிஸ்கோ மரியா கில்மாடி** (Francesco Maria Grimaldi: 2 ஏப்ரல் 1618 – 28 டிசம்பர் 1663) இத்தாலியக் கிறித்துவ மதபோதகரும் அறிவியலறிஞரும் கணிவியலாளரும் இயற்பியளாலரும் ஆவார். இத்தாலியின் போலோக்னாவில் பிறந்தவர். 1640 - 1650 களில் ஜியோவானி ரிக்கியொலி என்பவருடன் இணைந்து கீழே விழும் பொருளின் தூரமானது அதற்காகும் நேரத்தின் வர்க்கத்திற்கு நேர் விகிதத்தில் அமையும் எனக் கண்டறிந்தார். மெல்லிய துளை ஒன்றின் வழியே ஒளி செல்லும்போது அது சுற்றிலும் விரவிப் பரவுகிறது என்றும் அதன் பெயர் *விளிம்பு விளைவு* என்றும் கண்டறிந்தார். இதை முதன் முதலாகக் கண்டறிந்தவர் இவரே ஆவார்.

## மேற்கோள்கள்

பகுப்பு:1618 பிறப்புகள்
பகுப்பு:1663 இறப்புகள்
பகுப்பு:கணிதவியலாளர்கள்
பகுப்பு:இயற்பியலாளர்கள்
பகுப்பு:இத்தாலியக் கணிதவியலாளர்கள்
பகுப்பு:இத்தாலிய இயற்பியலாளர்கள்
நேப்பியர் ஷா

**வில்லியம் நேப்பியர் ஷா** (Sir William Napier Shaw FRS, மார்ச் 4, 1854 - மார்ச் 23, 1945),  ஆங்கிலேய வானியலாளர்.  இங்கிலாந்தின் பர்மிங்காமில் பிறந்த இவர் மேல் வளிமண்டலம் குறித்த ஆய்வுகளை மேற்கொண்டவர். 1909 இல் அழுத்தத்தின் அலகான மில்லிபார் என்ற அலகை அறிமுகப்படுத்தியவர்.

## மேற்கோள்கள்

## வெளியிணைப்புகள்
* [Royal Society c.v.](http://www.royalsoc.ac.uk/DServe/dserve.exe?dsqIni=Dserve.ini&dsqApp=Archive&dsqCmd=show.tcl&dsqDb=Persons&dsqPos=34&dsqSearch=((text)='shaw'))
* Royal Society certificate of election

பகுப்பு:ஆங்கிலேய அறிவியலாளர்கள்
பகுப்பு:பிரித்தானிய வானியலாளர்கள்
பகுப்பு:1854 பிறப்புகள்
பகுப்பு:1945 இறப்புகள்
பின்புல கதிர்வீச்சு

**பின்புலக் கதிர்வீச்சு** (*Background radiation*) என்பது மனித இனமும் பிற உயிரினங்களும் இவ்வுலகில் தோன்றிய நாள்முதல் உட்பட்டுவரும் இயற்கை மற்றும் செயற்கைக் கதிர்வீச்சு ஆகும். இவ்வகை கதிர்வீச்சு பேரண்டத்திலிருந்தும் (Cosmic radiation) புவிப்பரப்பிலிருந்தும் (terestrial radiation) உடலில் காணப்படும் (Internal radiation) சில கதிர் தனிமங்களிலிருந்தும் தோன்றுகின்றன. இவை கட்டுப்பாட்டிற்கு அப்பாற்பட்டன. தனிநபர் பெறும் பின்புலக் கதிர்வீச்சு, அவர் வாழும் இடம், உணவுப் பழக்கம் ஆகியவைகளைப் பொறுத்திருக்கிறது.

பகுப்பு:கதிரியக்கம்
உலக சைவப் பேரவை

**உலக சைவப் பேரவை** என்பது லண்டனில் சிவநந்தியடிகள் என்பாரால் தோற்றுவிக்கப்பட்ட அமைப்பாகும். இந்த பேரவை மூலம் இரண்டாண்டுகளுக்கு ஒரு முறை உலக சைவ மாநாடு பல்வேறு நாடுகளில் நடத்தப்படுகிறது. இம்மாநாடு உலக சைவப் பேரவை மாநாடு என்றும் அழைப்பெறுகிறது. இதுவரை பன்னிரெண்டு முறை உலக சைவ மாநாடுகளை இப்பேரவை நடத்தியுள்ளது.

## காண்க

## ஆதாரம்

பகுப்பு:சைவ சமயம்
ஏழுகடல் அழைத்த படலம்

**ஏழுகடல் அழைத்த படலம் உருவாக்கம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற ஒன்பதாவது படலமாகும்.

## படலச் சுருக்கம்
இப்படலத்தில் மீனாட்சி சுந்தரேஸ்வரர் திருமணத்திற்குப் பிறகு, மீனாட்சியின் அன்னை காஞ்சனை மாலை கௌதம மகரிஷியின் மூலம் ஆறும், கடலும் இருக்குமிடத்தில் நீராடல் புண்ணியம் என்று அறிதலும், அன்னையின் ஆசையை நிறைவேற்ற மீனாட்சி சுந்தரேஸ்வரிடம் வேண்டுதலும், மனைவியின் வேண்டுகோளுக்கு இசைந்து சிவபெருமான் மதுரைக்கு ஏழுகடல்களை வருவித்தலும் இடம்பெற்றுள்ளது. 

## காண்க
* மீனாட்சி சுந்தரேஸ்வரர் திருமணம்
* பூத கணம்

## ஆதாரங்கள்


பகுப்பு:திருவிளையாடல்கள்
பாலாறு-பொருந்தலாறு அணை

**பாலாறு-பொருந்தலாறு அணை** தமிழ்நாடு திண்டுக்கல் மாவட்டம், பழனி வட்டத்தில் பழனியிலிருந்து தெற்கே சுமார் 7 கி.மீ. தொலைவில் ரெங்க மலைக்கும், குட்டிக்கரடுக்கும் இடையே பாலாறு, பொருந்தலாறு ஆகிய இரு ஆறுகளுக்கும் குறுக்கே கட்டப்பட்டுள்ளது. கொடைக்கானல் ஏரியின் உபரி நீர், வில்பட்டி, வடகவுஞ்சி ஆகிய கிராமப் பகுதியில் உருவாகும் இந்த ஆறு பாலாறு அணைப்பகுதியிலும், கொடைக்கானல் வட்டம் மன்னவனூர், கிளாவரை, பூம்பாறை, வில்பட்டி ஆகிய மலைக் கிராமங்களின் பகுதியில் உருவாகும் ஆறு பொருந்தலாறு அணைப்பகுதியிலும் வந்து தேங்குகிறது. இந்த இரு அணைப் பகுதியையும் இணைத்து ஒரே அணையாக பாலாறு-பொருந்தலாறு அணை கட்டப்பட்டுள்ளது.
பாலாறு அணையில்மா அனுமர் கோவில் மற்றும் மாமன் பள்ளி தர்ஹா உள்ளது சிறப்பாகும்.

## மேற்கோள்கள்
*NANGANJIYAR BASIN DIVISION, P.W.D., WATER RESOURCES ORGANISATION, PALANI 
*http://www.wrd.tn.gov.in/Reservoir_details.pdf -பொள்ளாச்சிப் பகுதி
*http://www.wrd.tn.gov.in/images/Dams/PalarPorandalar-DGL.JPG
*http://india-wris.nrsc.gov.in/wrpinfo/index.php?title=Palar_Porandalar_JI02542
*http://india-wris.nrsc.gov.in/wrpinfo/index.php?title=Palar_Porundalar_D00996

பகுப்பு:திண்டுக்கல் மாவட்டத்திலுள்ள அணைகள்
மலயத்துவசனை அழைத்த படலம்

**மலயத்துவசனை அழைத்த படலம் ** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற பத்தாவது படலமாகும்.

## படலச் சுருக்கம்

இப்படலம் ஏழுகடல் அழைத்த படலத்தின் தொடர்ச்சியாக அமைந்துள்ளது. மீனாட்சியின் அன்னை காஞ்சனை மாலைக்கு ஏழுகடல்களை வருவத்து தந்தபின், கணவனை இழந்தவள் என்பதால் சாஸ்திரப்படி கணவனுடன் நீராட  
இயலாமல் இருந்தவளுக்கு சிவபெருமான் சொர்க்கத்திலிருந்து மலயத்துவ பாண்டியனை வருவித்தலை இப்படலம் விளக்குகிறது.

## காண்க
* மீனாட்சி சுந்தரேஸ்வரர் திருமணம்
* பூத கணம்

## ஆதாரங்கள்


பகுப்பு:திருவிளையாடல்கள்
உக்கிரபாண்டியன் திருவவதாரப் படலம்

**உக்கிரபாண்டியன் திருவவதாரப் படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற பதினொன்றாவது படலமாகும்.

## படலச் சுருக்கம்
இப்படலம் மலயத்துவசனை அழைத்த படலத்தின் தொடர்ச்சியாக வருகிறது. இப்படலத்தில் மீனாட்சி சுந்தரேஸ்வரர் திருமணத்திற்குப் பிறகு முருகப்பெருமானை மீனாட்சியின் வயிற்றில் மகனாக பிறக்க சிவன் வேண்டுவதும், கர்ப்பமுற்ற மீனாட்சிக்கு சிறப்புற நடந்த சீமந்தமும், பின் முருகப்பெருமான் உக்கிரபாண்டியனாக அவதரித்தமையையும் விளக்கப்பட்டுள்ளது. 

## காண்க
* மீனாட்சி சுந்தரேஸ்வரர் திருக்கல்யாணம்
* பூத கணம்

## ஆதாரங்கள்


பகுப்பு:திருவிளையாடல்கள்
எசு. எம். கமால்

**சேக்-உசைன் முகமது கமால்** என்னும் **எசு. எம். கமால்** (1928 அக்டோபர் 15 – 2007 மே 31) வரலாற்று ஆய்வாளர். நூலாசிரியர், பதிப்பாளர், இதழாசிரியர், வானொலி வடிவ எழுத்தாளர், சமுதாயத் தொண்டர்.  பல வரலாற்றுக் கருத்தரங்குகளில் இலக்கியம், வரலாறு, கல்வெட்டு, செப்பேடு, நாணவியல் பற்றி பல ஆய்வுக் கட்டுரைகளை வழங்கியவர். இராமநாதபுரம், சிவகங்கைப் பகுதியில் நடைபெற்ற விடுதலைப் போர்களை ஆவணப்படுத்தியவர்.  வரலாறுப் பேரவைகள் பலவற்றில் உறுப்ப்பினராக இருந்தவர்.  தான் ஆற்றிய வரலாற்றுப் பணிக்காக பல்வேறு விருதுகளைப் பெற்றவர்.

## பிறப்பு
முகமது கமால் இராமநாதபுரம் நகரில் வாழ்ந்த சேக் உசைன் (ஷேக்ஹூசன்) – காதர் அம்மாள் என்னும் இணையருக்கு மகனாக 1928 அக்டோபர் 15 ஆம் நாள் பிறந்தார்.

## கல்வி
வெவ்வேறு கல்வி நிறுவனங்களில் பயின்று கலை இளவர் (Bachelor of Arts) பட்டம் பெற்றார்.

## பணி
தமிழ்நாட்டு அரசின் வருவாய்த் துறையில் நாற்பதாண்டுகள் பணியாற்றினார். எழுத்தராகப் பணியில் இணைந்து வட்டாட்சியர் நிலைவரை உயர்ந்து ஓய்வு பெற்றார். 
 
## குடும்பம்
கமால், நூர்சகான் என்பவரை மணந்தார்.  இவர்களுக்கு சர்மிளா என்னும் மகளும் இரு மகன்களும் உள்ளனர்.

## எழுதிய நூல்கள்
முகமது கமால் பின்வரும் நூல்களை எழுதியிருக்கிறார்

இவை தவிர 7 நூல்கள் அச்சேறாமல், கையெழுத்துப்படிகளாக, இருக்கின்றன.

இந்நூல்கள் அனைத்தும் 2010  ஆம் ஆண்டில் தமிழக அரசால் நாட்டுடைமை ஆக்கப்பட்டன.

## இதழாசிரியர்
கமால், **தமிழ் அருவி** என்னும் இசுலாமிய இலக்கிய இதழின் ஆசிரியராகப் பணியாற்றினார்.  இவ்விதழ் இருதிங்களுக்கு ஒரு முறை வெளிவந்தது. இதன் முதல் இதழ் நவம்பர் 94 ஆம் ஆண்டில் வெளிவந்தது.

## தொடர்புடைய அமைப்புகள்
வரலாற்று ஆய்வாளரான கமால் பின்வரும் அமைப்புகளில் வானாள் உறுப்பினராக இருந்தார். .

# இராமநாதபுரம் தமிழ்ச் சங்கம். (நிறுவுநர்)
# தென்னிந்திய வரலாற்றுப் பேரவை, வேலூர்.
# தென்னிந்திய வரலாற்றுக் காங்கிரசு
# தமிழ்நாடு வரலாற்றுக் காங்கிரசு, சென்னை.
# அனைத்து இந்திய ஆவணக் காப்பாளர் இயக்கம், புதுதில்லி.
# ஊர்ப்பெயர் ஆய்வுக் கழகம், திருவனந்தபுரம்.
# தமிழகத் தொல்லியல் கழகம், தஞ்சாவூர். 
# மதுரை வட்டார வரலாற்று ஆவணக் குழு
# மதுரைத் தமிழ்ச் சங்கம்

## விருதுகள்
கமால் வரலாற்று இலக்கியப் பணியைப் பாராட்டி பல்வேறு அமைப்புகள் பின்வரும் விருதுகளை வழங்கி உள்ளன:,

# இமாம் சதக்கத்துல்லா அப்பா விருது
# தமிழ்ப்பணிச் செம்மல் விருது
# சேதுநாட்டு வரலாற்றுச் செம்மல் விருது
# பாஸ்கர சேதுபதி விருது
# சேவா ரத்னா விருது
# ராஜா தினகர் விருது
# தமிழ்மாமணி விருது
# தேசிய ஒருமைப்பாட்டு நல்லிணக்க விருது
# வள்ளல் சீதக்காதி விருது
# பசும்பொன் விருது
# அமெரிக்கா தக்சான் பல்கலைக் கழகத்தின் முனைவர் பட்டம்

## மறைவு
கிளாக்கோமா என்ற கண் நீரழுத்த நோயால் கமால் 2002 ஆம் ஆண்டில் தன்னிரு கண்களின் பார்வையையும் இழந்தார். அதன் பின்னரும் உதவியாளர்களின் உதவியோடு ஆறு நூல்களை எழுதினார்.  2007 மே 31ஆம் நாள் இராமநாதபுரத்தில் காலமானார்.

## சான்றடைவு


## வெளியிணைப்பு

* எஸ்.எம்.கமாலின் நூல்கள் நாட்டுடைமையாக்கம்: தமிழக அரசுக்கு தமிழ்ச் சங்கம் நன்றி
* சே. மு. கமால் நூல்களின் எண்ம வடிவம்
* சே. மு. கமால் ஆசிரியராக இருந்த '''தமிழ் அருவி''' இதழ்களின் அட்டைப்படங்கள் 

பகுப்பு:1928 பிறப்புகள்
பகுப்பு:2007 இறப்புகள்
பகுப்பு:வரலாற்றாசிரியர்கள்
பகுப்பு:தமிழக எழுத்தாளர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:இராமநாதபுரம் மாவட்ட மக்கள்
திருநகரி

**திருநகரி**  தமிழ்நாட்டின் மயிலாடுதுறை மாவட்டம், சீர்காழி வட்டம், சீர்காழி ஊராட்சி ஒன்றியத்தைச் சேர்ந்த ஒரு கிராமம். இவ்வூரும் இதற்கு அருகிலுள்ள திருவாலியும் இணைந்து 108 திவ்ய தேசங்களில் ஒன்றாக திருவாலி, திருநகரி என அழைக்கப்படுகின்றது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, திருநகரியில் 3890 மக்கள் வசிக்கின்றார்கள். பாலின சதவிகிதம் 1013. எழுத்தறிவு பெற்றவர்கள் 1991 பேர். இதில் 1108 பேர் ஆண்கள்; 883 பேர் பெண்கள். எழுத்தறிவு பெற்றுள்ளோர் சதவீதம் 59.4. 16.05 சதவீதம் ஆறு வயதுக்குட்பட்டோர் ஆவர்.

## மேற்கோள்கள்

பகுப்பு:மயிலாடுதுறை மாவட்டத்திலுள்ள கிராமங்கள்
திருவாலி

**திருவாலி**  தமிழ்நாட்டின் மயிலாடுதுறை மாவட்டம், சீர்காழி வட்டம், சீர்காழி ஊராட்சி ஒன்றியத்தைச் சேர்ந்த ஒரு கிராமம். இவ்வூரும் இதற்கு 5 கி.மீ. தொலைவிலுள்ள திருநகரியும் இணைந்து 108 திவ்ய தேசங்களில் ஒன்றாக திருவாலி, திருநகரி என அழைக்கப்படுகின்றது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, திருவாலியில் 3003 மக்கள் வசிக்கின்றார்கள்.  பாலின விகிதம் 1011. எழுத்தறிவு பெற்றவர்கள் 1943 பேர். இதில் 1089 பேர் ஆண்கள்; 854 பேர் பெண்கள். எழுத்தறிவு பெற்றுள்ளோர் சதவீதம் 73.91. ஆறு வயதுக்குட்பட்டோர் 14.23 சதவீதம் ஆவர்.

## மேற்கோள்கள்

பகுப்பு:மயிலாடுதுறை மாவட்டத்திலுள்ள கிராமங்கள்
வன்னியும் கிணறும் இலிங்கமும் அழைத்த படலம்

**வன்னியும் கிணறும் இலிங்கமும் அழைத்த படலம் ** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் இறுதி படலமாகும். 

இப்படலத்தில் மதுரை வணிகன் ஒருவனுக்கு பெற்றோர் இல்லாத பெண்ணை ஞானசம்மந்தர் செய்து வைத்த திருமணமும், அத்திருமணத்தினை ஏற்காத வணிகனின் முதல் மனைவிக்கு திருமண சாட்சியாக வன்னி மரமும், கிணரும், இலிங்கமும் எழுந்தருளியது இடம்பெற்றுள்ளது. 

## காண்க
* மீனாட்சி திருக்கோவில்
* பூத கணம்

## ஆதாரங்கள்


பகுப்பு:திருவிளையாடல்கள்
திருவெண்காடு

**திருவெண்காடு**  தமிழ்நாட்டின் மயிலாடுதுறை மாவட்டம் , சீர்காழி வட்டம், சீர்காழி ஊராட்சி ஒன்றியத்தைச் சேர்ந்த ஒரு கிராமம். இங்குள்ள சுவேதாரண்யேசுவரர் கோயில் சம்பந்தர், அப்பர், சுந்தரர் மூவராலும் பாடப்பெற்றுள்ளது. இக்கோயில் நவக்கிரகத் தலங்களில் புதனுக்கு உரிய தலமாக கருதப்படுகிறது. 

சைவ சித்தாந்த முதல் சந்தான ஆசாரியார் மெய்கண்டார் பிறந்த ஊர். சைவ எல்லப்ப நாவலர் பிறந்த இராதா நல்லூர் இந்த ஊரிலிருந்து நான்கு மைல் தொலைவில் உள்ளது. திருவெண்காட்டுப் புராணம் என்னும் நூல் இவ்வூர் இறைவன்மீது பாடப்பட்டது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, திருவெண்காட்டில் 7403 மக்கள் வசிக்கின்றார்கள். பாலின விகிதம் 1005. எழுத்தறிவு பெற்றவர்கள் 4948 பேர். இதில் 2733 பேர் ஆண்கள்; 2215 பேர் பெண்கள். எழுத்தறிவு பெற்றுள்ளோர் சதவீதம் 75.67. 13.21 சதவீதம் ஆறு வயதுக்குட்பட்டோர் ஆவர்.

## மேற்கோள்கள்

பகுப்பு:மயிலாடுதுறை மாவட்டத்திலுள்ள கிராமங்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
துருவை

**துருவை** என்பது வெண்ணிறச் செம்மறி ஆடு. 
* இது வருடை ஆடுகளோடு சேர்ந்து மேய்வதும் உண்டு.
* ஆயர் இல்லத்தில் துருவை வெள்ளையைத் தாம்புக்கயிற்றால் கட்டி வைத்திருப்பர்.
* துருவைக் குட்டிகளை நரி இரைக்காகத் தாக்க வரும். அதனைத் தடுக்க இடையன்  நல்லிரவில் நரி ஊளையிடும் ஓசை கேட்கும்போதெல்லாம் தன் கொம்பை ஊதி ஓட்டுவான்.
## அடிக்குறிப்பு

பகுப்பு:விலங்குகள்
குறைவெப்ப மருத்துவம்

**குறைவெப்ப மருத்துவம்** அல்லது **அறுவை மருத்துவம்** (Cryotherapy or surgery) ) என்பது புற்றை உறையவைத்து நோயினைக் குணப்படுத்தவும் கட்டுப்படுத்தவும் மேற்கொள்ளப்படும் சிகிச்சைமுறை. முலைப்புற்று வந்த சில நோயாளிகள் அறுவைச் சிகிச்சைக்கு மறுக்கும்போது, அவர்களுக்கு மிகக் குறைந்த வெப்ப மருத்துவம் மேற்கொள்ளப்பட்டது. ஐந்து வருடங்களுக்குப் பிறகும் அவர்களிடம் நோய் அறிகுறி ஏதுமில்லை. மிகவும் குறைந்த வெப்பநிலையிலுள்ள வளிமத்தை சிறு ஊசிமூலம் புற்றுநோய் கண்ட திசுக்களைச் சுற்றி செலுத்தி மருத்துவம் செய்யப்பட்டது. இம்முறையில் நோயாளி எந்தவிதமான துன்பமும் அடைவதில்லை. மேலும் இம் முறை காப்பானதும் நல்ல பயனுள்ளதாகவும் உள்ளது. மார்பக இழப்பில்லாமலும் மருத்துவம் செய்யமுடியும்.

பகுப்பு:புற்றுநோய்கள்
தீச்சுணக்கு

**தீச்சுணக்கு** (Fire-retardant) என்பது எரியும் தீயினை மேலும் பரவவிடாமல் செய்வதற்காக மரப்பொருட்கள் மற்றும் பிற வீட்டு உபயோகப்பொருட்களின் மீது பூச வேதிப்பொருட்களால் உருவாக்கப்பட்ட ஒரு திரவம் அல்லது மை ஆகும்.

## நச்சுத்தன்மையற்ற தீச்சுணக்கு

குரூன்லான் ஆய்வகத்தைச் சேர்ந்த கலினா லாபர் மற்றும் அவரது குழுவினர் இணைந்து  ஒரு புதியத் தீச்சுணக்கு பூச்சைக் கண்டறிந்ததாக அறிக்கை ஏப்பிரல் 22, 2013 அன்று ஏசிஎஸ் மேக்ரோ லெட்டர்ஸ் ஆய்விதழில் வெளியிடப்பட்டது.  

## மேற்கோள்கள்

பகுப்பு:தீத்தடுப்பு
ஞமலி

**ஞமலி** என்பது நாயின் இனங்களில் ஒன்று. இது வேட்டையாடவும், இரவில் வீட்டுக்குக் காவலாகவும் பயன்பட்டது. இதனைப் பற்றியும் இதன் பயன் பற்றியும் சங்கப்பாடல்கள் பல சுவையான செய்திகளைக் குறிப்பிடுகின்றன. 

##### ஞமலி (ஞாளி) வீட்டைக் காக்கும்
* ஞமலியை **ஞாளி** என்றும் வழங்குவர். இது புதியவர் வந்தால் குரைத்து வீட்டுக்காரர்களுக்குக் காட்டிக்கொடுத்துவிடும். 
* தெருவில் உப்பு விற்றுக்கொண்டிருந்த பெண்ணைப் பார்த்து ஞமலி குரைத்தது. அதனைக் கண்டு அவள் வெருவினாள். 

##### ஞமலி வேட்டையாட உதவும்
* முயல் வேட்டைக்கும் ஞமலி உதவும். 
* ஞமலி மனவு என்னும் முள்ளம்பன்றியைக் கூட வேட்டையாடும். 
* வேட்டைக்குச் செல்பவர் பல ஞமலிகளுடன் செல்வர். அவற்றைக் கண்டால் மகளிர் அஞ்சுவர். 
* நான் எய்த அம்புக் காயத்துடன் ஆண்யானை ஒன்று இவ் வழியே வந்ததா என்று தலைவியை வினவிக்கொண்டே வந்த தலைவனோடு சினம் கொண்ட ஞமலி ஒன்றும் வந்தது. 
* வேட்டுவன் அம்பு எய்வதற்கு ஏதுவாக அமையும்படி ஞமலி ஆண்முள்ளம்பன்றியை வளைத்துத் துரத்தியது. 
* பொழுது போய் இருட்டும் வரையில் கடமானை வளைத்து வளைத்துத் துரத்திய ஞமலி கூட இளைப்பு வாங்குகின்றன. 
##### ஞமலி நாக்கு
* கூத்தருடன் சேர்ந்து மலையேறும் விறலியரின் காலடிகள் மதம் பிடிக்காத ஞமலி நாக்கினைப் போலச் சிவந்து கசிவதை வெளிக்காட்டிக்கொண்டனர். 
##### ஞமலிக்குச் சங்கிலி
* ஞமலியை இரும்புச் சங்கிலியால் கட்டி வைப்பர். 
##### ஞமலியின் நட்பு
* காவிரிப்பூம்பட்டினத்தின் கீழைக் கடற்கரைத் துறைமுகப் பகுதியில் ஞமலி என்னும் நாய் இனம் தகர் ஆடுகளோடு சுழன்று   இணக்கமாக விளையாடியது. 

## அடிக்குறிப்பு

பகுப்பு:நாய்கள்
பிஆர்சிஏ1

**பிஆர்சிஏ1 ** (BRCA1, , பிரெக்கா; மார்பகப் புற்றுநோய் 1, முன்னதான துவக்கம்) என்பது மனிதரில் டி. என். ஏ.வை சீராக்கும் **மார்பகப் புற்றுநோய் வகை 1 ஏற்குமை புரதம்** எனப்படும் புரதத்தை உருவாக்குகின்ற கண்காணிப்பு மரபணு ஆகும். இத்தகைய மரபணு இருப்பதற்கான முதற்சான்றை கலிபோர்னியா பல்கலைக்கழகத்தின் பெர்க்லி வளாகத்திலுள்ள மேரி-கிளையர் கிங் ஆய்வகம் 1990இல் வழங்கியது.  நான்கு ஆண்டுகளுக்குப் பின்னர், உலகெங்கும் நிகழ்ந்த தேடல் போட்டியின் விளைவாக 1994இல் உடா பல்கலைக்கழகத்தின் *தேசிய சுற்றுசூழல் உடல்நல அறிவியல் கழகமும்* (NIEHS) *மைரியட் ஜெனடிக்சு* என்ற நிறுவனமும் இணைந்து இம்மரபணுப்படியை உருவாக்கின.

பிரெக்கா1 மார்பகம் மற்றும் பிறத் திசுக்களில் உள்ள  உயிரணுக்களில் காணப்படுகிறது; சிதைந்த டி. என். ஏ.க்களை சீராக்கவும், அவ்வாறு சீராக்க இயலாத உயிரணுக்களை அழிக்கவும் இது துணை புரிகிறது.  பிரெக்கா1  மரபணுவே சேதமுற்றால் சிதைந்த டிஎன்ஏக்கள் சரியாக சீராக்கப்படுவதில்லை; இது புற்றுநோய் வருவதற்கான வாய்ப்பை கூட்டுகின்றது.

பிரெக்கா1 அல்லது பிரெக்கா2 மரபணு மாற்றமடைந்த நோயாளிகளுக்கு புற்றுநோய்  வருவதற்கான வாய்ப்புக்களை கண்டறியும் காப்புரிமைகள் மைரியட் ஜெனடிக்சு நிறுவனத்திடம் உள்ளது.  இந்த சோதனைகளை தான் மட்டுமே வழங்கும் வணிக அமைப்பினால் 1994இல் சிறிய நிறுவனமாக இருந்த மைரியட் 2012இல் ஆண்டுக்கு $500மில்லியன் வருமானமுள்ள  பொதுப்பங்கு நிறுவனமாக உயர்ந்துள்ளது. இச்சோதனைக்கான மிக உயரிய விலை சர்ச்சையைக் கிளப்பியுள்ளது; மேலும் இதன் சோதனை முடிவுகளை மற்ற ஆய்வகங்கள் மூலமாக சரிபார்க்கும் தன்மை இல்லாத குறைகளும் எழுந்தன. இவற்றையடுத்து இந்த நிறுவனத்தை எதிர்த்து  *மூலக்கூற்று நோய்க்குறியியல் சங்கம்* வழக்கு தொடுத்துள்ளது.
## சான்றுகோள்கள்

## வெளி இணைப்புகள்
* 
* 
* GeneReviews/NCBI/NIH/UW entry on BRCA1 and BRCA2 Hereditary Breast/Ovarian Cancer
*  OMIM entries on BRCA1 and BRCA2 Hereditary Breast/Ovarian Cancer
* 
*
*
* 

பகுப்பு:மரபணுக்கள்
பகுப்பு:புற்றுநோயியல்
அடுக்கு (தரவுக் கட்டமைப்பு)

கணினியியலில், அக்க்கு என்பது ஒரு நுண்புல தரவுக் கட்டமைப்பு ஆகும்.  இதன் சேகரிப்பில் உள்ள தரவுகள் மீது இரண்டு செயற்பாடுகளை மட்டுமே மேற்கொள்ள முடியும்.  ஒன்று புதிய தரவு ஒன்றைச் அடக்கில் தள்ளுதல் (push) அல்லது சேர்த்தல்.  மற்றையது அடக்கில் இருக்கும் தரவை மீளுதல் அல்லது நீக்குதல் ஆகும்.  எது கடைசியாக சேர்க்கப்பட்டதோ அதுவே முதலில் நீக்கப்படும்.  இதனால் இது ஒரு கடைசி-உள்-முதலில்-வெளியே (Last-In-First-Out (LIFO)) வகைத் தரவுக் கட்டமைப்பு.

## மேற்கோள்கள்

பகுப்பு:தரவுக் கட்டமைப்புக்கள்
பிஆர்சிஏ2

**பிஆர்சிஏ2 ** (BRCA2, () மார்பகப் புற்றுநோய் 2, முன்னதான துவக்கம்) என்பது மனிதரில் டி. என். ஏ.வை சீராக்கும் **மார்பகப் புற்றுநோய் வகை 1 ஏற்குமை புரதம்** எனப்படும் புரதத்தை உருவாக்குகின்ற கண்காணிப்பு மரபணு ஆகும். *பிரெக்கா2*  புற்றுக்கட்டி அடக்கும் மரபணுக் குடும்பத்தைச் சார்ந்ததாகும். முழுமையான மரபணுத்தொகைத் தரவுகள்  கண்டறியப்பட்டுள்ள  பெரும்பாலான பாலூட்டிகளில் இவற்றின் ஒத்துருக்கள் அடையாளம் காணப்பட்டுள்ளன. இந்த மரபணுத் தொடர்பான புரதம்  நிறப்புரி சிதைவுகளை சீராக்குவதில் பங்கு பற்றுகின்றன.

பிரெக்கா2 மரபணு மனிதரில் 13ஆம்  நிறப்புரியின் நீளமான பகுதியில் உள்ள (q)  12.3 (13q12.3)இல் அமைந்துள்ளது. இதன் முதல் படியாக்கத்தை மைரியட் ஜெனடிக்சு அறிவியலாளர்கள் உருவாக்கினர்.

பிரெக்கா1 அல்லது பிரெக்கா2 மரபணு மாற்றமடைந்த நோயாளிகளுக்கு புற்றுநோய்  வருவதற்கான வாய்ப்புக்களை கண்டறியும் காப்புரிமைகள் மைரியட் ஜெனடிக்சு நிறுவனத்திடம் உள்ளது.  இந்த சோதனைகளை தான் மட்டுமே வழங்கும் வணிக அமைப்பினால் 1994இல் சிறிய நிறுவனமாக இருந்த மைரியட் 2012இல் ஆண்டுக்கு $500மில்லியன் வருமானமுள்ள  பொதுப்பங்கு நிறுவனமாக உயர்ந்துள்ளது. இச்சோதனைக்கான மிக உயரிய விலை சர்ச்சையைக் கிளப்பியுள்ளது; மேலும் இதன் சோதனை முடிவுகளை மற்ற ஆய்வகங்கள் மூலமாக சரிபார்க்கும் தன்மை இல்லாத குறைகளும் எழுந்தன. இவற்றையடுத்து இந்த நிறுவனத்தை எதிர்த்து  *மூலக்கூற்று நோய்க்குறியியல் சங்கம்* வழக்கு தொடுத்துள்ளது.

## மேற்கோள்கள்

## வெளி இணைப்பு
*
சாந்தலிங்க சுவாமிகள்

**தவத்திரு சாந்தலிங்க அடிகளார்**  என்பவர் தமிழ்நாட்டில் கி.பி. 17 ஆம் நூற்றாண்டில்  தலைசிறந்து விளங்கிய ஆன்ம அருளாளர். தொண்டை நாட்டில் அவதரித்த இவர், காஞ்சிவாய் *பேரூரில் திருமடம்*  அமைத்து **[[வீீீரசைவ]] நெறி**யை மேற்கொண்டொழுகியவர்.

இவர் திருக்கயிலாய பரம்பரை, *திருவாவடுதுறை* ஆதீனத்தவரான துறையூர் சிவப்பிரகாச தேசிகரிடம் உபதேசம் பெற்றவர். இதனை,

**'செப்பிரும் கைலைக் குருமுறை மையிற்றன்**

**சிரமிசைச் சரணம்வைத் துளவோர்**'

என்ற *வைராக்கிய தீீப* அடிகளால் அறியலாம்.

மயிலம் பொம்மபுர ஆதீனம் *சிவஞான பாலய சுவாமி*களின் திருவருட் குறிப்பின்படி கற்பனைக் களஞ்சியம் என்று போற்றப்படும் துறைமங்கலம் *சிவப்பிரகாசரின்* தங்கை **ஞானாம்பிகை**யை சாந்தலிங்கர் மணம் முடித்து கொண்டார்.

கன்னட அரசரும் விருத்தாச்சலத்தில் (*திருமுதுகுன்றம்)* திருமடம் நிறுவிய அருளாளருமான **குமாரதேவர்** மற்றும் சாந்தலிங்கர் அருள் நூல்களுக்கு உரை எழுதியவரான *திருப்போரூர் முருகன்* சந்நதிவாழ் **சிதம்பர சுவாமிகள்** ஆகிய இருவரும் சீடர்களாவர்.

சாந்தலிங்கர் இயற்றிய கொலை மறுத்தல், வைராக்ய சதகம், வைராக்ய தீபம், அவிரோத உந்தியார் போன்ற நூல்கள் முறையே *சீீீீவகாருண்யம், ஈசுவர பக்தி,  பாச வைராக்கியம்,  பிரம்ம ஞானத்தை* உணர்த்துவன.

இவர் சமாதியான *மாசிமகத் திருநாள்* ஆனது **[[பேரூராதீனம்]]** சார்பாக சிறப்பாகக் கொண்டாடப்பட்டு வருகின்றது.

## கருவி நூல்
உரையாசிரியர்கள் - மு.வை.அரவிந்தன்

## காண்க
* வீர சைவ இலக்கியம்
* சைவ சமய இலக்கியம்

## மேற்கோள்கள்

பகுப்பு:சைவ சமய நூலாசிரியர்கள்
பகுப்பு:வீர சைவம்
பகுப்பு:கடலூர் மாவட்ட மக்கள்
பகுப்பு:17-ஆம் நூற்றாண்டு பிறப்புகள்
பகுப்பு:18-ஆம் நூற்றாண்டு இறப்புகள்
நஜீப் இரண்டாம் அமைச்சரவை

**நஜீப் இரண்டாம் அமைச்சரவை** அல்லது மலேசியாவின் 19-ஆவது அமைச்சரவை (மலாய்: *Kabinet Najib Kedua*; ஆங்கிலம்: Second *Najib Cabinet*; சீனம்: 第二届纳吉内阁); என்பது மலேசியப் பிரதமர் நஜீப் ரசாக் தலைமையிலான மலேசியாவின் 19-ஆவது அமைச்சரவை ஆகும்.

மலேசியாவின் 19-ஆவது நாடாளுமன்ற அமைச்சரவையைப் பிரதமர் நஜீப் ரசாக், 2013 மே 15 மாலை 5.15-க்கு அறிவித்தார். 2013 மே 5-இல் நடைபெற்ற மலேசியப் பொதுத் தேர்தலில் பிரதமர் நஜீப் துன் ரசாக் தலைமையிலான ஆளும் தேசிய முன்னணி நாடாளுமன்றத்தில் அறுதிப் பெரும்பான்மையான இடங்களைக் கைப்பற்றி ஆட்சியைத் தக்க வைத்துக் கொண்டது.

இருப்பினும், எதிர்க் கட்சிக் கூட்டணியான பாக்காத்தான் ராக்யாட், 2008 ஆம் ஆண்டு நடைபெற்ற பொதுத் தேர்தலைக் காட்டிலும், இந்தத் தேர்தலில் ஏழு இடங்களைக் கூடுதலாகக் கைப்பற்றியது. மலேசியப் பொதுத் தேர்தலில் தேசிய முன்னணி 133 இடங்களையும், அன்வார் இப்ராகிம் தலைமையிலான பாக்காத்தான் ராக்யாட் 89 இடங்களையும் கைப்பற்றின.

## பொது

இந்த அமைச்சரவையில் மலேசிய சீனர் சங்கத்தைச் சார்ந்த எவரும் பிரதிநிதிக்கப்படவில்லை. 2008 ஆம் ஆண்டு மலேசியப் பொதுத் தேர்தலில் மலேசிய சீனர் சங்கம் மிக மோசமான தோல்வியைக் கண்டது. அதனால், மலேசியப் பொதுத் தேர்தலில் அந்தக் கட்சி, மேலும் குறைவான இடங்களைப் பெறுமானால், மலேசிய சீனர் சங்கத்தைச் சார்ந்தவர்கள் எவரும் அரசாங்கப் பதவிகளை ஏற்றுக் கொள்ளமாட்டார்கள் என்று, தேர்தலுக்கு முன்னரே அக்கட்சியின் தலைமைத்துவம் அறிவிப்பு செய்து இருந்தது.

இந்தப் பொதுத் தேர்தலிலும் அக்கட்சி மிக மோசமான தோல்வியைக் கண்டது. அதனால், நடுவண் அரசாங்கத்திலும் மாநில அரசாங்கத்திலும், மலேசிய சீனர்கள் எவரும் அரசுப் பொறுப்புகளை ஏற்றுக் கொள்ளவில்லை.

### ஒழுங்கு நடவடிக்கை

ஜொகூர் மாநில மன்னரின் வேண்டுகோளுக்கு இணங்கி ஒரே ஒரு சட்டமன்ற உறுப்பினர் மட்டும் ஜொகூர் மாநில ஆட்சிக் குழுவில் இடம்பெற்றுள்ளார். அவர் மீது ஒழுங்கு நடவடிக்கை எடுக்கப்படலாம் என்று மலேசிய சீனர் சங்கத்தின் உச்சமன்றக்குழு அறிவித்துள்ளது.

சபா, சரவாக் மாநிலங்களுக்கு கூடுதலான அமைச்சர் பதவிகள் வழங்கப்பட்டுள்ளன. தேசிய முன்னணிக்கு அந்த மாநிலங்களின் மக்கள் முழுமையான ஆதரவை வழங்கியதால், அந்த மாநிலங்களின் நாடாளுமன்ற உறுப்பினர்களுக்கு கூடுதலான அமைச்சரவை பிரதிநிதித்துவம் வழங்கப்பட்டுள்ளன.

## மலேசிய இந்திய அமைச்சர்கள்

மலேசியாவின் புது அமைச்சரவையில் இந்தியர்கள் இருவர் முழு அமைச்சர்களாகவும், நால்வர் துணை அமைச்சர்களாகவும் நியமிக்கப்பட்டுள்ளனர். அவர்களின் விவரங்கள்:

* இயற்கைவள சுற்றுச் சூழல் அமைச்சர்: டத்தோ ஸ்ரீ கோவிந்தசாமி பழனிவேல் 
* சுகாதார அமைச்சர்: டத்தோ டாக்டர் ச. சுப்பிரமணியம்

### மலேசிய இந்திய துணை அமைச்சர்கள்

* துணைக் கல்வி அமைச்சர்: பி. கமலநாதன்
* துணை இளைஞர் துறை அமைச்சர்: மு. சரவணன்
* துணைக் கூட்டரசு பிரதேச அமைச்சர்:  லோகா பாலா மோகன்
* பிரதமர் துறை துணை அமைச்சர்: பி. வேதமூர்த்தி (இண்ட்ராப் தலைவர்)

## மலேசிய அமைச்சரவை முழுப் பட்டியல்

## மேற்கோள்கள்

## மேலும் காண்க
* மலேசியப் பொதுத் தேர்தல், 2022
* மலேசியாவின் அமைச்சரவைகள் பட்டியல்

பகுப்பு:மலேசிய அமைச்சரவை
பகுப்பு:மலேசியாவில் தேர்தல்கள்
பகுப்பு:மலேசியாவில் அரசியல்
பகுப்பு:மலேசிய நாடாளுமன்றம்
அம்பலவாண தேசிகர்

**அம்பலவாண தேசிகர்** என்பவர் திருவாவடுதுறை ஆதீனத்தின் மூன்றாவது குருமகாசந்நிதானமாவார்.  

திருவாவடுதுறை ஆதீனங்கள் வரிசையில் அதிக நூல்களை இயற்றியவர் என்ற பெருமையை உடைய இவர், பண்டார சாத்திரம் எனப்படும் சைவ சாத்திரங்களில் 10 நூல்களை இயற்றியுள்ளார்

## எழுதிய நூல்கள்

* தசகாரியம் 
* சன்மார்க்க சித்தியார்
* சிவாச்சிரமத் தெளிவு 
* சிந்தாந்த பஃறொடை 
* சித்தாந்த சிகாமணி 
* உபாயநிட்டை வெண்பா
* உபதேச வெண்பா 
* நிட்டை விளக்கம்
* அதிசயமாலை
* நமச்சிவாய மாலை  

## காண்க
சைவ சமய இலக்கியம்

## ஆதாரம்
 

பகுப்பு:சைவ சமய நூலாசிரியர்கள்
சதாசிவ ரூபம் - மூலமும் உரையும்”

**சதாசிவ ரூபம் - மூலமும் உரையும்** என்பது சீகாழி - சட்டநாத வள்ளலார் எழுதிய சதாசிவ ரூபம் எனும் சிவ ஆகம தமிழ் மொழிப்பெயர்ப்பின் உரை நூலாகும். இதனை பூவை கல்யாண சுந்தர முதலியார் மற்றும் அவரது சீடர் வல்லை சண்முகசுந்தரமுதலியாரும் இணைந்து தந்துள்ளனர். இந்நூலில் சிவபெருமானின் சதாசிவ ரூபத்தினைப் பற்றியும், சதாசிவ தோற்றம் பற்றியும் விரிவாக விளக்குகிறது.

## காண்க
சைவ சமய இலக்கியம்

## ஆதாரம்


பகுப்பு:சைவ சமய நூல்கள்
சைவச் சிற்றிலக்கியங்கள்

**சைவச் சிற்றிலக்கியங்கள்** என்பவை சைவ சமயக் கடவுள்களின் மீது பாடப்பெற்ற சிற்றிலக்கிய நூல்களாகும். கோவை, தூது, உலா, பரணி, பிள்ளைத்தமிழ் போன்ற சிற்றிலக்கிய வகைகள் சிவபெருமான், உமை, விநாயகன், முருகன் போன்றோர் மீது பாடல்பெற்றவை தமிழில் நூல்களாகவும், தனிப்பாடல்களாகவும் உள்ளன.

தமிழ் சிற்றிலக்கிய நூல்கள் சைவ சமயத்தினைச் சார்ந்தே முதன் முதலாக இயற்றிப்பட்டுள்ளன. அவற்றுள் பலவும் கோவை, உலா, 
கலம்பகம், பிள்ளைத்தமிழ், அந்தாதி, சதகம், பரணி, பல்வேறு பாவகைகளில் எண்ணிக்கைக் குறித்து எழுந்த மாலைகள், பள்ளு, குறவஞ்சி போன்ற இலக்கிய வகைகளுள் எழுதப்பெற்றுள்ளன. 

சைவச் சிற்றிலக்கியங்களுள் அண்ணாமலை ரெட்டியாரின் காவடிச் சிந்து, பாம்பன் சுவாமிகள், வண்ணச் சரபம் தண்டபாணி சுவாமிகள், திருப்போரூர் சிதம்பர சுவாமிகள் ஆகியோர் பாடிய முருகனை பற்றிவை சில எடுத்துக்காட்டுகளாகும். சைவ சமயம் சார்ந்த தமிழ் மொழி வளர்ச்சிக்கு இவ்வகை சைவச் சிற்றிலக்கியங்கள் பெரும் தொண்டாற்றின. 

## முதல் தமிழ் சிற்றிலக்கியம்

ஒட்டக்கூத்தர் எழுதிய குலோத்துங்கசோழன் பிள்ளைத்தமிழ் என்ற சிற்றிலக்கியமே முதல் தமிழ் சிற்றிலக்கியம் என்று கூறுகின்றனர். 

## அந்தகக்கவி வீரராகவ முதலியார் நூல்கள்
அந்தகக்கவி வீரராகவ முதலியார் இயற்றியுள்ள திருக்கழுக்குன்றப் புராணம், திருக்கழுக்குன்ற மாலை, சேயூர் முருகன் பிள்ளைத்தமிழ், திருவாரூர் உலா, சந்திரவாணன் கோவை  மற்றும் பல தனிப்பாடல்களை சைவச் சிற்றிலக்கிய வகையைச் சார்ந்ததாகும். 

## காண்க
சைவ சமய இலக்கியம்

## ஆதாரம்


பகுப்பு:சைவ சமய நூல்கள்
பகுப்பு:சைவச் சிற்றிலக்கியங்கள்
குமாரதேவர்

**குமாரதேவர்** என்பவர் சாந்தலிங்க அடிகளின் சீடராவர். இவர் அத்வைத உண்மை, ஆகம நெறியகவல், உபதேச சித்தாந்தக் கட்டளை, சகச நிட்டை, சிவதரிசன அகவல் போன்ற நூல்களை எழுதியுள்ளார். இவர் இயற்றிய மகாராஜா துறவு எனும் நூல் பெரும்புகழ் பெற்றது. இவர் கர்நாடக வீர சைவ மரபினைச் சார்ந்தவர்.

இவரது திருமடம் ஒன்று துறையூர் ஆதீனத்திற்கு கட்டுப்பட்டு கடலூர் மாவட்டம் விருத்தாசலத்தில் திருக் குமாரதேவர் மடம் உள்ளது. இங்கு இவர் தியானம் செய்த குகை உள்ளது. மேலும் இவர் விருதாச்சலம் பெரியநாயகி சமேத பழமலைநாதர் மீது பாடல் பாடியுள்ளார்.

## காண்க
* வீர சைவ இலக்கியம்
* சைவ சமய இலக்கியம்

## ஆதாரங்கள்


பகுப்பு:சைவ சமய நூலாசிரியர்கள்
பகுப்பு:வீர சைவம்
சிவநாம மகிமை

**சிவநாம மகிமை** என்பது சிவப்பிரகாச சுவாமிகள் எழுதிய நூல்களில் ஒன்றாகும். இந்நூலில் சிவநாமமான ***சிவ சிவ*** என்பதனை மகிமையைப் பற்றிச் சிவப்பிரகாசர் கூறியுள்ளார். இந்நூல் பத்து கலிவிருத்த பாடல்களைக் கொண்டுள்ளது. 

சிவநாம மகிமை நூலினைச் சிவனிரவு என்று அழைக்கப்பெறும் சிவராத்தியன்று பதினாறு முறை படிப்பவர்களுக்கு இந்த நூலில் சொல்லப்பட்ட பலன்கள் கிடைக்கும் என்பது நம்பிக்கை. 

## காண்க
சைவ நூல்கள் பட்டியல்

## ஆதாரங்கள்


பகுப்பு:சைவ சமய நூல்கள்
தழல்

**தழல்** என்பது ஒரு விளையாட்டுக் கருவி. வளைத்து இசை எழுப்பும் கருவி. சங்க காலத்தில் காதலன் தன் காதலிக்குத் தரும் விளையாட்டுக் கருவி இது. தழல், தட்டை, குளிர், முறி என்பன அவன் தந்த விளையாட்டுப் பொருள்கள் எனச் சங்க காலப் பாடல்கள் தெரிவிக்கின்றன.    இவற்றில் தட்டை, குளிர் ஆகியன விளையாட்டுப் பொருள்கள் என்பது வெளிப்படை. முறி என்பது காதலி உடுத்திக்கொள்ளத் தந்த தழையாடை. 

தட்டையைத் தட்டிக் குறமகள் தினை கவர வரும் பறவைகளை ஓட்டினாள் எனக் கூறும் பாடல் தழலை வளைத்துப் பறவைகளை ஓட்டினாள் எனவும் குறிப்பிடுகிறது. 

'தழங்கு குரல்' என்னும் தொடர் இடி முழக்கத்தையும்,   முரசு முழக்கத்தையும்,  நாத் தழுதழுக்கும் பேச்சையும்  உணர்த்துவதைச் சங்கப் பாடல்கள் தெரிவிக்கின்றன. 

இவற்றால் **தழங்கும் ஓசை எழுப்புவது தழல்** என்னும் கருவி என்பது தெரிய வருகிறது. ஆண்பால் பிள்ளைத்தமிழ் பாடல்களில் வரும் சிறு பறை போல இந்தத் தழல் மகளிர் முழக்கும் பறை என உணரமுடிகிறது. ஆண்டாள் முழக்கிய பறை இந்தக் கருத்தோட்டத்தில் நினைவுக்கு வருகிறது. 
## அடிக்குறிப்பு

பகுப்பு:தமிழர் விளையாட்டுகள்
பகுப்பு:இசைக்கருவிகள்
பகுப்பு:சங்ககால விளையாட்டுகள்
இயேசு மத நிராகரணம்

**இயேசு மத நிராகரணம்** என்பது சிவப்பிரகாசர் பதினேழாம் நூற்றாண்டில் கிறித்தவ மத கருத்துக்களை எதிர்த்து செய்யுள் வடிவில் எழுதப்பட்ட நூலாகும்.

சதுரகராதி எழுதிய வீரமாமுனிவர் காலத்திய இந்நூல் கிறித்தவத்தை முற்றிலுமாக நிராகரிக்கும் விதமாகவும் அதன் கருத்துக்களை எதிர்க்கும் விதமாகவும் படைக்கப்பட்டுள்ளது. இந்நூலை *ஏசு மத நிராகரணம்* எனவும் எழுதுகின்றனர்.

## எழுதியவர்
சிவப்பிரகாசர், "கற்பனைக் களஞ்சியம்" என்று தமிழ் அறிஞர்களால் போற்றப்படும் துறைமங்கலம் சிவப்பிரகாச சுவாமிகள் சிற்றிலக்கியப் புலவர். இவர், "கவி சார்வ பெளமா", "நன்னெறி சிவப்பிரகாசர்", "துறைமங்கலம சிவப்பிரகாசர்" என்று பலவாறாக அழைக்கப்பட்டார். தமிழகத்தில் சைவ வளர்ச்சிக்கு வித்திட்ட சமய குரவர்களான சம்மந்தர்,சுந்தரர், அப்பர்,மற்றும் மாணிக்கவாசகர் ஆகிய நால்வருக்கும் "நால்வர் நான்மணி மாலை" என்ற கவிதை நூலை இவர் எழுதினார். இவர் முப்பத்து நான்கிற்கும் மேற்பட்ட சைவ சமயச் சார்புள்ள நூல்களை இயற்றியுள்ளார்.

## விளக்கம்
சிவப்பிரகாசர் எடுத்துக்காட்டுக்களுடன் கிறித்தவத்துக்கு எதிரான கருத்துக்களுடன் இந்த புத்தகத்தை எழுதியுள்ளார். வரலாற்றின் படி  இராபர்ட் தெ நோபிலி உடன் இந்துத்துவம் மற்றும் கிறித்துவம் ஆகியவற்றின் வேறுபாடுகளைப்பற்றி சமயவாதம் புரிந்ததாக கூறுவார். ஆனால் வேறுசிலரோ   *கான்ச்டன்டைன் சோசப்பு பெச்கி*  என்று அழைக்கப்படும் வீரமாமுனிவர் உடன்தான் வாதம் புரிந்தார் என்று கூறுவர். தற்போது இப்புத்தகத்தின் எந்த பிரதியும் எங்குமே இருப்பதாக அறியப்படவில்லை.  சில எழுத்தாளர்கள் அந்நூல் சிலரால் முற்றிலுமாக எரிக்கப்பட்டதாகவும் கூறியுள்ளனர்.

சிவப்பிரகாசரின் சகோதரர் வேலையர் அவர்களின் வழிவந்த ஆசிரியராகப் பணியாற்றி பின்பு பெஞ்ச் மாஜிஸ்ரேட் ஆக சமூக பணியாற்றிய எஸ். வி. எஸ் இரத்தினம் தனது தன்வரலாற்று நூலான "நான் உங்கள் தோனி" என்ற நூலில்  இயேசு மத நிராகரணம் குறித்து எழுதியுள்ளார். அந்த புத்தகத்தில் தனது தாத்தாவும், சுந்தரேசனார்ன் மகனுமான சூசை என்கிற சாமிநாத தேசிகர்இடம் "இயேசு மத நிராகரணம்" நூலின் பிரதி பனையோலையில் இருந்ததாகவும் பின்னர் சிலகாலத்தில் காணமற்போனதாகவும் குறிப்பிட்டுள்ளார்.

## காண்க
வீர சைவம்

## ஆதாரங்கள்


பகுப்பு:சைவ சமய நூல்கள்
மாசிடோனியோ மெலோனி

**மாசிடோனியோ மெலோனி** (*Macedonio Melloni*, 11 ஏப்ரல் 1798 – 11 ஆகஸ்ட் 1854) ஓர் இத்தாலிய இயற்பியலாளர். அகச்சிவப்புக் கதிர்வீச்சு அல்லது வெப்பக் கதிர்வீச்சு  பற்றிய ஆய்வுகளை மேற்கொண்டவர். வெப்ப மின்னிரட்டையின் அமைப்பின் வடிவத்தை மாற்றி அமைத்தவர். பாறை உப்பைப் பயன்படுத்தி வில்லைகளை உருவாக்கியவர். இதன் மூலம் கண்ணுறு ஒளி போல வெப்பக் கதிர்களையும் குவிக்கவும் பிரதிபலிக்கவும் இயலும்  என்பதை மெய்ப்பித்தார்.

## மேற்கோள்கள்

பகுப்பு:இத்தாலிய இயற்பியலாளர்கள்
பகுப்பு:1798 பிறப்புகள்
பகுப்பு:1854 இறப்புகள்
விண்டோஸ் போன்

**விண்டோஸ் போன்** (*Windows Phone*) என்பது மைக்ரோசாப்ட் நிறுவனத்தால் வெளியிடப்படும் விண்டோஸ் இயங்குதளத்தின் கைபேசி பதிப்பு ஆகும்.
இதன் முதல் பதிப்பு 7.5 *மாங்கோ* அக்டோபர் 21, 2010ல் வெளியிடப்பட்டது. தற்போதைய இரண்டாவது பதிப்பு விண்டோஸ் போன் 8 அக்டோபர் 29, 2012ல் வெளியிடப்பட்டது. அதி வேகமான இன்டெர்னெட் எக்ஸ்ப்லோரர் 10 இதனுடன் வழங்கப்பட்டு உள்ளது.
ஆண்ட்ராய்டு இயங்குதளம் போலல்லாமல் சொந்தமான கெர்னல் கொண்டு இயங்குகிறது.
புகழ்பெற்ற MS அலுவலகத் தொகுப்பு கொடுக்கப்பட்டு இருப்பினும், இதனால் ஆண்டிராய்டு வகை கைபேசி களுடன் போட்டியிட முடியவில்லை.
ஆண்டிராய்டு இயங்குதளத்தை அதிகம் உபயோகிக்கும் சாம்சங், சென்ற வருடம் கொண்டுவந்த விண்டோஸ் இயங்குதளத்துடன் கூடிய நான்காம் தலைமுறை தொழில்நுட்பக் கைபேசி படு வீழ்ச்சியை சந்தித்தது.
ஆண்டிராய்டு கைபேசிகள் அதிகம் விற்றாலும், இதில் தங்களின் எதிர்காலம் இல்லாததை உணர்ந்த சாம்சங் தன்னுடைய படா இயங்குதளத்தில் கவனம் செலுத்தி வருகிறது.
நோக்கியாவின் லூமியா ("Lumia") வகை கைபேசிகள் இந்த விண்டோஸ் இயங்குதளத்துடனேயே வெளிவருகின்றன ("Lumia 510, Lumia 520, Lumia 610, Lumia 620, Lumia 710, Lumia 720, Lumia 800, Lumia 810, 820, Lumia 900, Lumia 920")
ஹச்.டி.சி (HTC) போன்ற நிறுவனங்களும், சோதனை முயற்சியாக இந்த விண்டோஸ் இயங்குதளத்துடன் கூடிய கைபேசிகளை வெளியிட்டு உள்ளன.

## மேற்கோள்கள்


பகுப்பு:கைபேசி இயங்கு தளங்கள்
பகுப்பு:மைக்ரோசாப்ட்